บาทเปิด 33.31 บาทต่อดอลลาร์ อ่อนค่า
เงินบาทเปิดตลาด 33.31 บาทต่อดอลลาร์ อ่อนค่าหลังดอลลาร์แข็งค่าต่อเนื่อง คาดกรอบวันนี้ 33.20-33.40บาทต่อดอลลาร์
28 ม.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.31 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 33.24 บาท/ดอลลาร์ หลังดอลลาร์แข็งค่าเมื่อเทียบกับทุกสกุลเงิน เนื่องจากผลประชุมธนาคารกลางสหรัฐ (เฟด) ที่ส่งสัญญาณจะปรับขึ้นอัตราดอกเบี้ยมากกว่าที่ตลาดคาดการณ์ไว้"บาทอ่อนค่าต่อเนื่องจากเย็นวานนี้ ตามทิศทางตลาดโลก หลังดอลลาร์แข็งค่าจากผลประชุมเฟด ทิศทางบาทช่วงนี้ค่อนข้างผันผวน" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 - 33.40 บาท/ดอลลาร์ โดยมีปัจจัยที่ต้องติดตาม ได้แก่ แรงซื้อดอลลาร์จากผู้นำเข้าทองคำหลังราคาทองปรับตัวลดลงมากว่า 30 ดอลลาร์/ออนซ์ ซึ่งเป็นปัจจัยหนุนให้บาทอ่อนค่า